ლარას შტატი

ლარა () — შტატი ვენესუელაში. დედაქალაქია ბარკისიმეტო. ფართობი 19 800 კმ²-ს შეადგენს, მოსახლეობა კი 2007 წლის მონაცემებით 1 795 100 ადამიანია. 

შტატის სამხრეთი ნაწილი მთიანია, ჩრდილოეთი და დასავლეთი — მთლიანად ვაკე. მთავარი მდინარეებია კარიბის ზღვაში ჩამდინარე  ტოკუიო და იარაკუი, რომელთა მრავალი პატარა შენაკადიც მარაკაიბოს ტბის ან ორინოკოს სისტემას მიეკუთვნება. 

ისტორია
კოლუმბამდელ პერიოდში შტატის ტერიტორია დასახლებული იყო ინდიელთა ტომებით. კოლონიალიზმისა და ვენესუელის დამოუკიდებლობისათვის ბრძოლის პერიოდში ის კარაკასის პროვინციის შემადგენლობაშ შედიოდა. 1859 წლიდან ის ცნობილი იყო როგორც ბარკისიმეტოს შტატი, მაგრამ 1866 წელს შეუერთეს იარაკუის შტატს. 1879 წელს ფალკონისა და იარაკუის შტატებთან ერთად მან ჩამოაყალიბა ჩრდილო-დასავლეთის დიდი შტატი. 1881 წელს კი მას სახელი შეეცვალა და დამოუკიდებლობსაითვის მებრძოლი გმირის, გენერალ ხასინტო ლარას პატივსაცემად მისი სახელი ეწოდა. 1899 წელს, მან ლარას სახელი დაკარგა, როდესაც გამოეყვნენ ბარკისიმეტოსა და იარაკუის შტატები. 1901 ის კვლავ იბრუნებს სახელს და 1904 წელს კვლავ უერთდება იარაკუის შტატს, ოღნდ ამჯერად ორივეს ერთად ლარას შტატი ეწოდა. 

ეკონომიკა
შტატში ფართოდ მისდევენ შაქრის ლერწმის მოყვანას, რისი მიხედვითაც ერთ-ერთი პირველია ვენესუელის სხვა შტატებს შორის. ასევე აწარმოებენ ყავას, კარტოფილს, პომიდორს, ლობიოს, ხორბალსა და ბანანს. განვითარებულია მევენახეობა-მეღვინეობაც. ასევე მისდევენ მეცხოველეობას. 

ლარას შტატის ინდუსტრიის უმსხვილესი სექტორებია ინჟინერია, კვების მრეწველობა, საფეიქრო მრეწველობა, ტექსტილი. 

მუნიციპალიტეტები და მუნიციპალური ცენტრები
შტატი იყოფა 9 მუნიციპალიტეტად, ესენია:
 მუნიციპალიტეტი  დედაქალაქი ფართობიკმ²  მოსახლეობა(2007)  რუკა ანდრეს-ელოი-ბლანკო  სანარე  708  49 812  100 პქ კრესპო  დუაკა  875  49 813  100 პქ ირიბარენი  ბარკისიმეტო  2 760  1 027 022  100 პქ ხიმენესი  კიბორი  768  97 524  100 პქ მორანი  ელ-ტოკუიო  2 231  128 674  100 პქ პალავესინო  კაბუდარე  440  155 653  100 პქ სიმონ-პლანასი  სარარე  808  35 170  100 პქ ტორესი  კარორა  6 954  188 188  100 პქ ურდანეტა  სიკისიკე  4 256  63 213  100 პქ

 იხილეთ აგრეთვე 
ვენესუელის შტატები

 რესურსები ინტერნეტში 
 Tourism Board Lara State 
 LaraTurismo, WebGuide of Tourism in Lara
 Information about Lara State 
 Information about Lara State 

კატეგორია:ვენესუელის შტატები
კატეგორია:ლარას შტატი